Atbildes uz ieinteresēto piegādātāju sanāksmē (30.04.2024.) iesniegtajiem un uzdotajiem jautājumiem par atklāta konkursa “Budžeta plānošanas un finanšu vadības risinājuma izstrāde un uzturēšana” (id. Nr. VK 2023/03/ANM) nolikumu.
	Nr.
	Jautājums.

	1.
	Redzot 23.04.2024 veiktos labojumus līgumā par izstrāžu piegādi pasūtītāja testiem
[image: ]
lūgums precizēt, vai mēs saprotam pareizi, ka mums kā Piegādātājam jāuztur pie sevis 3 vides – izstrādes, testa un demonstrācijas vide, kā arī demonstrācijas videi jānodrošina piekļuve Pasūtītāja nominētiem pārstāvjiem sprintu rezultātu testēšanai.

	Atbilde.
	Tehniskajā specifikācijā ir noteikts, ka sprintu rezultātu demonstrācija un testēšana notiek Piegādātāja uzturētā demonstrācijas vidē. Pasūtītāja prasība ir, ka nodevums tiek demonstrēts no Piegādātāja puses, bet Pasūtītāja prasība nav, ka Piegādātāja pusē tiek uzturētas atsevišķas vides.

	[bookmark: _GoBack]2.
	Par līguma 11.punktu ar apakšpunktiem – Garantiju saistības
Lūdzu izvērtēt garantiju saistību nodrošinājuma apmēru noteikt nevis summa, bet % apmērā no nodevumu vērtības uz kuriem attieksies garantijas saistības pēc paredzētā līguma termiņa beigām.
11.4. apakšpunktā ir noteikta konkrēta summa, bet ņemot vērā, ka līguma darbības laikā piegādes tiek veiktas pa posmiem un to garantijas termiņš tiek skaitīts no posma pieņemšanas nodošanas akta parakstīšanas (11.1.punkts), tad iesniedzot 11.4. punktā noteikto garantijas saistību nodrošinājumu var rasties situācija, ka garantijas saistību apjoms ir nesamērīgs ar nodevuma vērtību. Tāpēc iesakām šo apmēru noteikt % no posmu/kārtu, izmaiņu pieprasījumu utml. nodevumu vērtības uz kuriem vēl attiecas garantijas saistības pēc paredzētā līguma termiņa beigām.

	Atbilde.

	Valsts kase pamato, kādēļ izvēlēts garantiju saistību nodrošinājuma apmēru noteikt summas, nevis % apmērā. Ieinteresētie piegādātāji neiebilst, ka šāda prasība tiek saglabāta.

	3.
	Ieteikums līgumā kopumā noteikt pievienoto dokumentu hierarhiju, ja rodas kādas pretrunas starp līguma pamata punktiem un pievienotajiem pielikumiem.

	Atbilde.
	Tā kā pastāv iespēja, ka atsevišķi jautājumi var tikt precizēti Pusēm vienojoties darba procesā, fiksējot jautājumus dažādos dokumentos, uzskatām, ka noteikt striktu dokumentu hierarhiju nav nepieciešams, jo no Pasūtītāja puses būtiskākais ir, lai tiktu ievērotas Pasūtītāja vajadzības, kas var būt fiksētas jebkurā no dokumentiem.


	4.
	Tehniskajā specifikācijā norādītas sistēmas, ar kurām jārealizē integrācijas šī projekta laikā, taču trūkst sīkāki šo integrāciju apraksti. Turklāt daļa no integrējamajam sistēmām nav arī pieminēta biznesa procesu aprakstos, līdz ar to ir sarežģīti secināt, kurā projekta posmā tās realizējamas.

Piemēram, tehniskajā specifikācijā nav norādīts, kuras biznesa funkcionalitātes ietvaros realizējama integrācija ar Tiesību aktu projektu publisko portālu un kādus biznesa procesus tas nodrošinās. Lūgums paskaidrot to!
Līdzīgi arī ar Budžeta elektronisko norēķinu sistēmu “eKase”, nav skaidrs, kuras biznesa funkcionalitātes ietvaros realizējama šī integrācija un kādus biznesa procesus tas nodrošinās. Lūgums paskaidrot to!
 
Lūgums arī precizēt, vai pareizi saprotam, ka integrācija ar VEDAS ir veicama ar tās sastāvā esošo “ePieteikumu” risinājumu Tiesību pieteikumu iegūšanai jaunveidojamā sistēmā?

Lūgums arī precizēt, vai pareizi saprotam, ka e-paraksta integrācija nepieciešama “Gadskārtējā budžeta ietvaros veicamo izmaiņu (finansēšanas plānu un apropriācijas izmaiņu) funkcionalitātei”, kas ir vienīgā biznesa funkcionalitātes sadaļa, kur minēts elektroniskais paraksts?

	Atbilde.
	Integrācija ar Tiesību aktu projektu publisko portālu un Budžeta elektronisko norēķinu sistēmu “eKase” pašreiz nav iekļauta konkrētās funkcionalitātēs, bet saskaņā ar prasību sistēmā ir jāspēj nodrošināt integrācijas ar ārējām sistēmām pēc nepieciešamības. Tehniskā specifikācijā precizēts 10.2.punkts NP.10.
Jā, integrācija ar VEDAS ir veicama tajā skaitā tiesību pieteikumu iegūšanai jaunveidojamā sistēmā. Bet kā jau norādīts Tehniskajā specifikācijā, jāparedz pieteikumu apstrādes iespēja arī bez integrācijas ar VEDAS.
Jā, tas, ka dokuments parakstāms ar drošu elektronisko parakstu tieši no sistēmas, kā prasība definēta “Gadskārtējā budžeta ietvaros veicamo izmaiņu (finansēšanas plānu un apropriācijas izmaiņu) funkcionalitāte”. Kā arī prasība paredz iespēju šo funkcionalitāti realizēt jebkurā citā sistēmas apgabalā, kas būtu realizējams kā izmaiņu pieprasījums.

	5.
	Precizējam par tehniskas specifikācijas prasību 2.1
Vai pareizi saprotam, ka lietotāja tiesību grupa ir sinonīms lietotāja tiesību lomai? Vai pareizi saprotam, ka definējot tiesību grupu ir jāvar piesaistīt lomai sistēmā pieejamās tiesības (piem. Skatīt formu, labot dokumentu, utt.)

	Atbilde.
	Jā, termini tiesību grupa un tiesību loma var tikt uzskatīti par sinonīmiem, kas tiek lietoti atkarībā no konteksta – no tehniskās realizācijas viedokļa var tikt izmantots termins tiesību grupa, bet no procesu realizācijas viedokļa – tiesību loma.
Jā, tiesības jāvar apvienot lomās.
Tiesību pārvaldība jānodrošina gan pašā sistēmā (tiesību veidošana, lomu veidošana, lietotāju un lomu pārvaldība), gan iespēja tiesību pārvaldību veikt caur API (konkrēti, ar ePieteikumi), kas nozīmē, ka sistēmai caur API jānodrošina tiesību, lomu u.c. saistīto klasifikatoru nodošanu ePieteikumiem, bet no ePieteikumiem caur API saņemt lietotāju informāciju par piešķirtajām tiesībām un lomām.

	6.
	Precizējam par tehniskas specifikācijas prasību 2.3
Vai pareizi saprotam, ka ir jāparedz divu veidu darba plūsmu (workflow) definēšanas iespējas ?
1. Iespēju definēt statusus dokumenta veidam, piemēram - sagatavošanā, saskaņošanā utt.
2. Iespēju definēt dokumenta apstiprināšanas darba plūsmu, paredzot iespēju norādīt:
a. Dokumenta veidu
b. Sākuma statusu
c. Lietotājus
d. Notifikācijas
e. Saskaņošanas veidu
f. Beigu statusu

	Atbilde.
	Dokumentiem ir jābūt iespējai uzstādīt dažādus statusus un dokumentu statusi paši par sevi Valsts kases ieskatā nav darbplūsma. Definējot dokumenta apstiprināšanas darba plūsmu jāparedz iespēja norādīt statusus (no – uz), tiesību grupas un to ietvaros lietotājus, kas var veikt noteikto statusu maiņu (no – uz), saskaņošanas veidu (secīgi vai paralēli), notifikācijas un citas Tehniskajā specifikācijā minētas iespējas. 
Gatavojot finanšu piedāvājumu, jāpieņem, ka katram dokumentu veidam var būt viena vai vairākas apstiprināšanas darbplūsmas, pie tam darbplūsma var atšķirties atkarībā no procesa. 
Dokumenta saskaņošanas plūsmā jāparedz statusu pārejas, kā arī dokumenta atgriešana kādā no iepriekšējiem statusiem. 

	7.
	Precizējam par tehniskas specifikācijas prasību 2.4
Vai pareizi saprotam, ka ar formu dizainēšanas prasību ir jāspēj nodrošināt sistēmā dažāds ievadformu vizuālais attēlojums dažādām lietotāju grupām ?


	Atbilde.
	Prasība FP.11 nosaka, ka lietotājam ir jābūt iespējai izvērst/savērst formas rindas un kolonnas, savukārt prasība FP.12 - nosaka, ka lietotāja definēto formu jāvar saglabāt kā šim lietotājam definētu noklusēto formas skatu.
Veikti grozījumi, papildinot FP.10 ar piemēru. Formu definēšanas prasība nosaka, ka katra funkcionālā apgabala ietvaros jāspēj procesa administratora līmenī veidot/definēt jaunu formas, piesaistot esošajā funkcionālajā apgabalā pieejamos klasifikatorus/hierarhijas. Definētajai formai jāpiemīt visām konkrētajā funkcionālā apgabalā esošajām īpašībām – loģiskās sakarības, summēšana u.tml.

	8.
	Precizējam par tehniskas specifikācijas prasību 2.5
Vai pareizi saprotam, ka realizējot prasību - "FP.14 Ierakstu pārbaude"
Ir jānodrošina iespēja sistēmas administratoram definēt pie kādiem nosacījumiem tiek izpildīta datu ierakstu datu pārbaude.
Piemēram, ja dokumenta statuss ir "Sagatavošanā" tad veikt datu semantisko(loģisko) pārbaudi, utt.

	Atbilde.
	Sintakses pārbaude veicama pēc datu lauka aizpildīšanas. Datu semantiskā pārbaude veicama sistēmā definētā apstrādes stadijā un šīm kontrolēm jābūt konfigurējamām.

	9
	Precizējam par tehniskas specifikācijas prasību 6.2.
Vai pareizi izprotam 6.2 punktā minēto prasību - "Jaunajai funkcionalitātei jānodrošina esošā FP funkcionalitāte e-pakalpojumā ePlāni",
ka jaunajai sistēmai ir jānodrošina visas tās funkcijas (FP plāna izveide, statusa maiņa utt.) kuras šobrīd nodrošina ePlāni informācijas sistēma ?

	Atbilde.
	Pašreizējā ePlāni sistēma ir veidota, lai nodrošinātu spēkā esošo normatīvo regulējumu, kas ir arī jaunveidojamās sistēmas prasību sastāvā. 

	
	Sanāksmē uzdotie jautājumi

	10.
	Jautājums par ieņēmumu sadaļu, kas bija minēta dokumentā - kā jānodrošina vispārējo ieņēmumu prognožu iesniegšana.

	Atbilde.
	Vispārējo ieņēmumu prognoze ir lietotāja ievadītie dati formā atbilstoši hierarhijā sakārtotai ekonomiskās klasifikācijas kodu struktūrai. Pamatā tie ir Likuma par budžetu 1. un 2. pielikumi. Šeit nav jāveido prognozēšanas modeļi vai tml. iespējas.

	11.
	Vēlreiz lūdzu precizēt formu veidošanu/administrēšanu, vai paredzēts, ka var izmantot programmēšanas iespējas Pasūtītāja pusē?

	Atbilde.
	Nepieciešama iespēja caur administrēšanas saskarni konfigurēt un pārvaldīt katru funkcionālo bloku, t.sk., veidot jaunas un administrēt/pārvaldīt esošās formas. Minētais jānodrošina bez programmēšanas zināšanām/darbu veikšanas, paredzēts, ka to darītu biznesa procesa administratori.

	12.
	Lūdzu precizēt reakcijas laikus, vai tiešām ir prasība, ka nakts laikā jāreaģē nekavējoties?

	Atbilde.
	Veikti grozījumi Nolikumā, nosakot pakalpojumu sniegšanas laiku.

